PSH เผยกำไรปี 63 ร่วง 48% เหลือ 2.77 พันลบ. เหตุยอดขายลด ยังปันผล 0.65 บ. XD 11 มี.ค.นี้
PSH เผยกำไรปี 63 ร่วง 48% เหลือ 2.77 พันลบ. จากปีก่อนมีกำไร 5.36 พันลบ. เหตุยอดขายลด ยังปันผล 0.65 บ. XD 11 มี.ค.นี้
19 ก.พ. 2564

บริษัท พฤกษา โฮลดิ้ง จำกัด (มหาชน) หรือ PSH รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากบริษัทมียอดขายของปี 2563 เท่ากับ 21,968 ล้านบาท ลดลง 13,633 ล้านบาท หรือลดลงร้อยละ 38.3 เมื่อเทียบกับปี 2562 โดยยอดขายลดลงจากกลุ่มผลิตภัณฑ์ทาวน์เฮ้าส์บ้านเดี่ยว และอาคารชุด 4,066 ล้านบาท 1,107 ล้านบาท และ 8,460 ล้านบาท ตามลำดับ เนื่องมาจากจำนวนโครงการที่เปิดลดลง จากสภาวะเศรษฐกิจของประเทศ และทั้งโลกชะลอตัว ซึ่งเกิดจากการแพร่ระบาดของเชื้อไวรัสโคโรนา (COVID-19) เป็นหลัก และมาตรการ LTV ใหม่ที่มีผลบังคับใช้วันที่ 1 เม.ย. 2562
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ก.ค. 2563 ถึงวันที่ 31 ธ.ค. 2563 โดยอัตราการจ่ายปันผลเป็นเงินสด 0.65 บาทต่อหุ้น วันที่ไม่ได้รับสิทธิปันผล (XD) 11 มี.ค. 2564 วันที่จ่ายปันผล 21 พ.ค. 2564